Hidžaz
Hidžaz (arapski:الحجاز‎‎; bosanski: "barijera") je regija u zapadnom dijelu današnje Saudijske Arabije. Regija je na zapadu omeđena Crvenim morem, na sjeveru državom Jordan, na istoku regijom Nedžd i na jugu pokrajinom Asir. Iako je glavni grad regije Džedda, regija je ipak najpoznatija po gradovima Mekki i Medini, najsvetijim gradovima islama. Upravo zbog ove činjenice, Hidžaz ima veliku važnost kako u arapskom tako i u islamskom svijetu, odnosno politici.